*ПРИЛОГ- ОКВИРНИ МОДЕЛ – ПРИМЕР ДОКУМЕНТА*

На основу члана 16[с7] Закона о буџетском систему ("Сл. гласник РС", бр. 54/2009, 73/2010, 101/2010, 101/2011, 93/2012, 62/2013, 63/2013 - испр., 108/2013, 142/2014, 68/2015 - др. закон, 103/2015, 99/2016, 113/2017, 95/2018, 31/2019, 72/2019, 149/2020, 118/2021, 138/2022 и 118/2021 - др. закон), *орган надлежан за буџет ЈЛС (навести назив: Секретаријат, Служба, Одељење за финансије општинске управе и сл*.)[[1]](#footnote-1), доноси

ПЛАН ПОСТУПНОГ УВОЂЕЊА РОДНО ОДГОВОРНОГ БУЏЕТИРАЊА У ПОСТУПАК ПРИПРЕМЕ И ДОНОШЕЊА БУЏЕТА (ГРАДА/ОПШТИНЕ) ЗА 2024. ГОДИНУ

Родно одговорно буџетирање, односно увођење принципа родне равноправности у буџетски процес, подразумева родну анализу буџета и реструктурирање прихода и расхода са циљем унапређења родне равноправности. *Град/општина* посвећен(а) је континуираном подизању квалитета управљања јавним финансијама које ефективно одговарају на потребе локалне заједнице. Родно одговорно буџетирање доприноси побољшању ефективности и транспарентности буџета и омогућава бољи увид у користи које жене и мушкарци имају од буџетских средстава.

[*ПАСУС РЕЛЕВАНТАН ЗА ОНЕ ЛС КОЈЕ СУ ВЕЋ ПОКРЕНУЛЕ РОБ У ПРЕТХОДНИМ ЦИКЛУСИМА И НАСТАВЉАЈУ ЊЕГОВУ ДАЉУ ПРИМЕНУ:* Имајући у виду да је у претходним циклусима израде буџета *(или за конкретну годину – навести)*, родно одговорно буџетирање предвиђено у оквиру програма (*навести програм/е*) код корисника (*навести назив буџетског корисника, једног или више*), програмске информације (циљеви, индикатори са вредностима) које су садржале родну перспективу задржавају се/ажурирају и у циклусу израде буџета за 2024. годину, а предвиђају се и додатни родно одговорни циљеви (и припадајући индикатори) у складу са прегледом у доњој табели.]

Планом поступног увођења родно одговорног буџетирања *града/општине* за 2024. годину (у даљем тексту: План), уводи се родно одговорно буџетирање код корисника буџетских средстава *града/општине*: *градска/општинска управа (навести назив другог или додатних буџетских корисника)*, путем дефинисања родне компоненте, односно родних циљева и индикатора у оквиру (*навести укупан број опредељених програма, један или више*) програма.

1. Увођење родно одговорног буџетирања у поступку припреме и доношења буџета за 2024. годину, утврђује се према Плану приказаном следећом табелом:

|  |  |  |
| --- | --- | --- |
| **Редни**  **број** | **НАЗИВ БУЏЕТСКОГ КОРИСНИКА** | **ШИФРА И НАЗИВ ПРОГРАМА[[2]](#footnote-2)**  **(*евентуално и програмских активности*)** |
| 1. | Општинска/градска управа града/општине \_\_\_\_\_\_\_\_\_\_\_\_\_\_\_\_\_\_ | 1501  Локални економски развој  (*ПА 1501-0003 - …*) |
|  | 0902  Социјална и дечија заштита |
|  | 1301  Развој спорта и омладине |
|  | ... |
| 2. | *...* | ... |
| 3. | ... | ... |

Овај план утврђује се као минималан у смислу обухвата буџетских корисника и програма код којег (*којих*) се уводи родна компонента. Следствено томе ће у предлогу финансијског плана опредељеног(*их*) буџетског(*их*) корисника (а затим и у Одлуци о буџету) за 2024. годину, бити дефинисан најмање један родно одговорни циљ у оквиру сваког од Планом опредељених програма било на нивоу програма или програмске активности, уз настојање да се принцип родне одговорности примени на оба нивоа (као и додавањем у оквиру дефинисаних пројеката, уколико је применљиво). Такође, уз сваки дефинисани родно одговорни циљ, обавезно је дефинисање најмање једног родно одговорног показатеља за праћење постизања односног циља програма односно циља програмске активности и/или пројекта.

Шифре и називи програма/ПА из овог плана не могу се мењати и морају бити у складу са шифрама и називима програма и програмских активности локалне самоуправе утврђеним за 2024. годину.

У постављању родно одговорних циљева и показатеља, буџетски корисник (*буџетски корисници*) користи (*користе*) релевантне локалне планске документе, укључујући и акциони план за родну равноправност града/општине (*навести назив документа уколико је усвојен*) и руководи (*руководе*) се приступом родне равноправности садржаним у националним секторским или хоризонталним документима, као што је Национална Стратегија за родну равноправност за период од 2021. до 2030. године[[3]](#footnote-3).

1. Послови координације активности и подршке увођењу родно одговорног буџетирања спроводе се у оквиру рада радне групе/тима за програмско буџетирање града/општине.
2. Сви буџетски корисници подстичу се да у поступку израде програмског буџета кроз програме, програмске активности и пројекте у оквиру својих надлежности, дефинишу родно одговорне показатеље
3. Овај план објављује се на интернет страници града/општине и доставља свим буџетским корисницима града/општине.

*ПОТПИС НАДЛЕЖНОГ ЛИЦА*

1. Ако је применљиво, овде навести да се план доноси у сарадњи са телом/телима за родну равноправност (комисија за родну равноправност при скупштини ЈЛС и/или савет за родну равноправност на нивоу) конкретне ЈЛС. [↑](#footnote-ref-1)
2. Назив програма, односно шифрирање је у складу са униформном програмском структуром буџета ЈЛС утврђеном за буџет 2023. године (ускладити уколико буде измена у прописаној структури за 2024. годину). [↑](#footnote-ref-2)
3. Усвојена у октобру 2021. године, доступна на: <https://www.rodnaravnopravnost.gov.rs/sr/dokumenti/strategije-i-akcioni-planovi/nacionalna-strategija-za-rodnu-ravnopravnost-za-period-2021> Пратећи Акциони план уз Стратегију доступан је за период 2022-2023, на: <https://www.rodnaravnopravnost.gov.rs/sr/dokumenti/strategije-i-akcioni-planovi/akcioni-plan-za-period-od-2022-2023-godine-za-sprovodenje> [↑](#footnote-ref-3)